b'\n_START_ARTICLE_\nZuzana \xc4\x8caputov\xc3\xa1\n_START_SECTION_\nRani \xc5\xbeivot\n_START_PARAGRAPH_\n\xc4\x8caputov\xc3\xa1 je ro\xc4\x91ena u radni\xc4\x8dkoj obitelji u slova\xc4\x8dkom glavnom gradu Bratislavi, a odrasla u obli\xc5\xbenjem gradu Pezinoku. Opisala je svoje djetinjstvo kao odrastanje u "ku\xc4\x87i otvorenog uma"._NEWLINE_Studirala je pravo na Pravnom fakultetu Komenskovog sveu\xc4\x8dili\xc5\xa1ta u Bratislavi i diplomirala je 1996. godine.\n_START_SECTION_\nJednakost\n_START_PARAGRAPH_\nNa mre\xc5\xbenoj stranici kampanje, \xc4\x8caputov\xc3\xa1 navodi da se "pravda u Slova\xc4\x8dkoj ne primjenjuje uvijek jednako na sve". Planira uvesti promjene u pravni sustav i policiju. Smatra da policija mora biti neovisna institucija odvojena od politi\xc4\x8dke vlasti, a da ured javnog tu\xc5\xbeitelja mora postati institucija javne uprave.\n_START_SECTION_\nZa\xc5\xa1tita okoli\xc5\xa1a\n_START_PARAGRAPH_\n\xc4\x8caputov\xc3\xa1 zagovara zaustavljanje ilegalne deforestacije i \xc5\xbeeli proglasiti najmanje 5% ekolo\xc5\xa1ki najva\xc5\xbenijih povr\xc5\xa1ina strogo za\xc5\xa1ti\xc4\x87enim prostorom. Zala\xc5\xbee se i za stro\xc5\xbeu regulaciju potencijalno opasnih odlagali\xc5\xa1ta sme\xc4\x87a.\n_START_SECTION_\nPrava LGBT osoba\n_START_PARAGRAPH_\n_NEWLINE_\xc4\x8caputov\xc3\xa1 podr\xc5\xbeava registrirana partnerstva za istospolne parove, kao i edukaciju javnosti o istima. Tijekom rasprave koju su organizirale dnevne novine SME, natuknula je mogu\xc4\x87nost posvajanja za istospolne parove: "Preferiram da dijete ima biolo\xc5\xa1ku majku i oca. Ako bi dijete odraslo u [dr\xc5\xbeavnim] institucijama, smatram da bi mu bolje bilo s dvoje bi\xc4\x87a punih ljubavi, \xc4\x8dak i da su istog spola."\n_START_SECTION_\nPoba\xc4\x8daj i reproduktivna prava\n_START_PARAGRAPH_\n\xc5\xa0to se ti\xc4\x8de poba\xc4\x8daja, \xc4\x8caputov\xc3\xa1 podr\xc5\xbeava pravo \xc5\xbeena na odabir: "Ako postoji ekstremna situacija i dilema izme\xc4\x91u usvajanja pravnim normi koje bi zadirale u osobne \xc5\xbeivote gra\xc4\x91ana ili omogu\xc4\x87avanja \xc5\xbeenama osobni odabir i odgovornost, biram odgovornost \xc5\xbeena."\n_START_SECTION_\nOsobni \xc5\xbeivot\n_START_PARAGRAPH_\n\xc4\x8caputov\xc3\xa1 je rastavljena i majka dviju k\xc4\x87eri. \xc5\xbdivi u Pezinoku.'